TV7 JERUUSALEMMA UUDISED
Eetris on Jeruusalemma Uudised. Tere õhtust!
Hamas alustas taas raketirünnakuid.
Mitmenädalase pausi järel hakkas Hamas taas Iisraeli rakette tulistama.
võimalik, et julgustatuna
Põhja-Koreast saadud laserjuhtimisega rakettidest.
Nad teatasid siiski, et rakette tulistas ISISe Siinail asuv rakk.
Iisraeli armee vastas rünnakutega Hamasi baaside pihta,
misjärel Hamas hoiatas Iisraeli
nende kannatust mitte proovile panema.
Iisraeli armee on siiski valmis uue konflikti võimaluseks Hamasiga.
Politsei jätkab peaministri uurimist.
Iisraeli Politsei kutsus peaminister Netanyahu uuesti ülekuulamisele
seoses kahtlustatava altkäemaksuvõtmisega.
Peaminister on käinud neis asjus ülekuulamistel juba mitmeid kordi.
Politsei pole siiski seni teatanud,
kas soovitavad prokuratuuril kahtlustega seoses süüdistust esitada.
Iraani jätkuvad raketikatsetused tekitavad Iisraelile muret.
Iraani ballistiliste keskmaarakettide katsetused
ei tee Iisraelile muret üksnes seetõttu,
et Shabab 3 rakett suudab kanda ka tuumapead
ja ulatub 2500 km kaugusele.
Iraani teated, et rakett on mõeldud vaid kaitseotstarbeks,
on vastuolus nende vaimse ülemjuhi
Ali Khamenei kuulutusega,
et see rakett jõuab Iisraeli vaid seitsme minutiga.
Rahvusvahelised organisatsioonid on mures
nende Iisraeli-suunaliste ähvarduste ja Iraani raketikatsetuste pärast.
USA president Trump hoiatas Iraani, et see tulega ei mängiks.
Iraan on aga raketikatsetusi jätkanud.
ÜRO kavandab meetmeid Iisraeli asundustegevuse vastu.
ÜRO inimõigusi uuriv organ Human Rights Studies
teatas raporti koostamisest kõigi ettevõtete kohta,
mis teevad koostööd Iisraeli Läänekaldal asuvate asundustega.
Tahetakse luua ühine infobaas, mida kõik võivad kasutada
oma meetmete suunamiseks seoses asunduste toodetega.
Raport pidi valmima 27. veebruaril toimuvaks istungiks,
kuid Human Rights Studies teatas, et välise surve tõttu
lükati raporti avaldamine edasi järgmisele sügisele.
Nad ei maininud surve allikat, kuid see võib olla USA uus valitsus.
Netanyahu ja Trump kohtusid Washingtonis.
Kolmapäeval, 15. veebruaril, kohtus Iisraeli peaminister Netanyahu
esimest korda ametlikult USA presidendi Trumpiga.
Samal ajal kohtub ta ka asepresident Mike Pence'i,
välisminister Rex Tillersoni ja Senati esimehe Paul Ryaniga.
Valges Majas korraldatud kohtumisel arutati poolte ühishuve,
sh Iraani olukorrast,
Iisraeli asundustegevusest Läänekalda C-piirkonnas
ja saatkonna võimalikust kolimisest Tel Avivist Jeruusalemma.
Netanyahu oli teatanud valitsusele juba enne kohtumist,
et kavatseb arutada tõsiselt ka kahe riigi lahendust
ja toetab seda, kuid vaid teatud tingimustel.
Samal põhjusel on liiva jooksnud
kõik varasemadki katsed kahe riigi lahendust teostada.
Nimelt Iisraeli tunnustamisele Palestiina võimaliku riigi poolt.
Kui seda ei toimu, vaevalt edeneb muugi rohkem
kui varasemate katsete puhul.
Netanyahu tahab paluda, et Trump avaldaks palestiinlastele
seoses mainitud tunnustamisega varasemast tugevamat survet.
USA varasemad presidendid pole sellega kuigi palju tegelenud.
Iisraeli endine luurejuht hoiatab Iraani eest.
Iisraeli sõjaväeluure AMAN-i endine ülem kindral Amos Yadlin
hoiatab Iisraeli ja USAd Iraani raketikatsetuste eest.
Tema sõnul ei takista 1,5 aasta eest sõlmitud tuumaleping praegusel kujul
Iraanil rakette katsetamast.
Lepingu alusel ei või ÜRO või USA
keelata Iraanil rakette katsetada,
isegi mitte neid, mis suudavad tuumapäid kanda.
Kuigi ÜRO Julgeolekunõukogu resolutsioon 2231
keelab Iraanil katsetada ballistilisi rakette,
jätab see võimaluse katsetada kaitseotstarbeks mõeldud relvi.
Iraan võib sobivalt tõlgendada vana strateegilist loosungit,
mille järgi rünnak on parim kaitse.
Kindral Yadlin soovitab president Trumpil
Iraani vastu uued ja tõhusamad sanktsioonid kehtestada.
USA vabariiklaste juhi intervjuu uudistelehele Arutz Sheva.
Üks vabariiklaste juhte jurist Marc Zell
andis enne Trumpi ja Netanyahu kohtumist intervjuu
Iisraeli Arutz Sheva uudistele.
Ta on kursis USA presidendi plaanidega ja mainis,
et USA ei tee mingeid takistusi Iisraeli ehituspoliitikale
ega neilegi meetmetele,
mida Iisrael peab vajalikuks oma riikliku julgeoleku tagamiseks.
Zelli väitel tunneb ta Trumpi hästi.
Trump on tema sõnul sõnapidaja ja teeb, mida on lubanud.
Nii vastas ta ajalehe küsimusele
USA Iisraeli saatkonna võimaliku kolimise teemal
Tel Avivist Jeruusalemma.
Zell kinnitas, et saatkond kolitakse kohe,
kui see vastab USA seadustele.
President Obama lükkas saatkonna kolimist lubava seaduse jõustamise
poole aasta võrra edasi 1. detsembril, 2016. a.
Seega järgmine kriitiline kuupäev on 1. juuni 2017. a.
Vabariiklasest juristi sõnul on president Trump väga teadlik
nii palestiinlaste kui teiste islamimaade ja -ühenduste
jätkuvatest ähvardustest,
kui USA peaks otsustama saatkonna ära kolida.
Zelli väitel ei tasu Trumpi ähvardada
ei mingite verevalamiste ega muuga.
See on tänaseks kõik.
Palvetage Jeruusalemma rahu eest ja jääge TV7 kanalile!
Tõlge: Monika Jaaguri
TV7 Eesti tööd saab toetada helistades 900 1777 (kõne hind 7 eur)
või pangaülekandega järgmistele arvelduskontodele
Swedbank EE052200221048388411 SEB EE441010220109461019
Saaja: Taevas TV7
Lisainfo www.tv7.ee või tv7@tv7.ee
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.